1660

1660 sa roun lannen bisègstil ki ka koumansé oun jédi.

 Évènman 
 14 janvyé : rivé di roun misyon di Kapisen èspagnòl atè Arda (Allada) an Giné. Li ka échwé é ka rantré an Lèspagn an 1661.

 2 mè, Kébèk : batay di Long Sault. 1e mè-a, Adam Dollard des Ormeaux ké 16 di so zanmi-ya ka rivé atè Long-Sault é ka antann, annan rès-ya di roun palisad ki abandonnen, Iroquois (ki té déklaré lagèr o Blanng) ki ka roumonté larivyè-a dé Outaouais. Yé pa savé ki group-a d’Iroquois ka konté anviron 300 wonm, yé ka barikadé yé kò annan yé palisad koté yé ké fika asyéjé pannan roun simenn. Hurons ka fè défèksyon, dilo-a ka koumansé à manké yé, é lò roun baril di lapoud ka èsploré annan palisad-a, asyéjé-ya ka tonbé an lanmen-yan dé Iroquois. Nèf dé sirvivan ké fika tòrtiré à lanmò épi manjé.

 1e jen : ègzékisyon atè Boston di quaker Mary Dyer. Koumansman dé pèrsékisyon sistématik kont quakers, ki ké douré jouk finisman-an dé lannen 1660.

 12 jen : atak olandé kont soultannat-a di Makassar. Soultan-an Hasanuddin divèt signen lapè (19 out ké 2 désanm).

 15 jwiyé : trété di lapè ant Olandé-ya ké Endjen-yan Delaware, venki annan pronmyé lagèr-a dé Esopu.

 27 ògtòb : gran éripsyon di vòlkan ékwatoryen Pichincha ki ka étalé pli di 30 cm di sann asou Quito.

 8 novanm : koumansman di révòlt-a di Cachaça atè Rio de Janeiro.

 Nòt ké référans 

 Lyen ègstèrn